钦定古今图书集成/理学汇编/字学典/第057卷 > 《宋宣和画谱》 > 《答方伯谟》朱熹
## 钦定古今图书集成/理学汇编/字学典/第057卷 > 《宋宣和画谱》 > 《答方伯谟》朱熹

前所恳令舅府判兄作字，不知已为落笔否？二月甲
子下，更著一“朔”字，尤佳，仍望早附的便示及也。近作
得《六先生画象赞》，谩录去，烦呈令舅一观，求其未当
处。旦夕画成，当并以拜浼，早得刊定为幸耳。李积微
篆字墨本，近偶得之，似亦不满人意。小技难精犹如
此，况其大者乎？